《腊月十二日宝善堂上梁书示儿辈》
明代·顾清

此堂成后屋俱新，忆旧看新一怆神。总谓承恩缘小子，岂知馀庆自先人。

爱隆手足延殊姓，让洽家庭及四邻。此是小年亲目见，万金留汝付儿孙。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。